Forsvarerne skal ha vært mellom 12 000 og 30 000. Av de rundt 30 000 kjempende, skal mellom 12 000 og 15 000 ha stått direkte under Lazars kommando, og mellom 5 000 og 10 000 under Vuk Branković, en serbisk adelsmann fra Kosovo, og rundt like mange under kommando av den bosniske adelsmannen Vlatko Vuković. Som en del av Vukovićs hær skal det ha vært en kontingent med riddere fra Malteserordenen som den kroatiske malteserridderen John av Palisna hadde ledet fra Vrana i Kroatia. Flere tusen skal ha vært kavaleri og flere hundre av de kjempende skal ha båret rustninger. Også polske og ungarske riddere skal ha assistert sine kristne allierte.